কমলকৃষ্ণ স্মৃতিতীর্থ

থাম্ব|মহামহোপাধ্যায় কমলকৃষ্ণ স্মৃতিতীর্থ

মহামহোপাধ্যায় **কমলকৃষ্ণ স্মৃতিতীর্থ** (মার্চ ১৮৭০ - ২৫ জানুয়ারি ১৯৩৪) ছিলেন সিদ্ধ পুরুষ বাশিষ্ট শ্রীশ্রী নারায়ণ ঠাকুরের অধস্তন একাদশ পুরুষ।

## বংশ পরিচয়
মহামহোপাধ্যায় **কমলকৃষ্ণ স্মৃতিতীর্থ** (১৮৭০ - ১৯৩৪) ভাটপাড়ায় বাশিষ্ঠ বংশের পন্ডিত পরিবারে জন্মগ্রহণ করেন। তিনি ভট্টপল্লীর প্রখ্যাত পন্ডিত **নন্দলাল ন্যায়রত্ন** এবং মাতা **ভৈমী দেবী**র জ্যেষ্ঠ পুত্র। বাংলা ১২৭৬ ফাল্গুনে (১৮৭০ খ্রীষ্টাব্দের মার্চ মাসে) তাঁহার জন্ম হয়।

## শিক্ষালাভ
তদানীন্তন প্রধান বৈয়াকরণ **দিগম্বর তর্কসিদ্ধান্তের** চতুষ্পাঠীতে ব্যাকরণ ও কাব্য পাঠ করে ১২৯৩ শশাঙ্কাব্দে (১৮৮৭) গভর্ণমেন্ট পরীক্ষায় ``কাব্যতীর্থ" উপাধি প্রাপ্ত হন। তার পরে তাঁহার পিতা এবং ভট্টপল্লী স্থিত অন্যান্য বিদ্বানদের কাছে স্মৃতি এবং ন্যায় শাস্ত্রাদি পাঠ করেন।

## কর্মক্ষেত্র
**বাঙ্গাবাসী** কার্য্যালয়ের প্রকাশিত ``***শাস্ত্রপ্রকাশ***" পত্রিকায় কতিপয় পুরাণের অনুবাদ করেন। ১৩০২ সনে (১৮৯৭) মহামহোপাধ্যায় হরপ্রসাদ শাস্ত্রীর সাথে প্রথম নেপাল যাত্রায় নেপালের দরবার লাইব্রেরীতে স্মৃতি ও অন্যান্য শাস্ত্রের পুস্তক সংগ্রহার্থে বঙ্গীয় এশিয়াটিক সোসাইটি দ্বারা প্রেরিত হন। ১৩০৬ সনে (১৯০০) এশিয়াটিক সোসাইটির ``Bibliotheca Indica"র সম্পাদন কার্য্যে নিযুক্ত হন এবং নয়টি স্মৃতি এবং একটি জ্যোতিষ গ্রন্থ তাঁহার দ্বারা সম্পাদিত হয়। একই বর্ষে ভাটপাড়া সংস্কৃত কলেজে কাব্যের অধ্যাপক পদে নিযুক্ত হন। ১৩১২ সনে (১৯০৬) গভর্ণমেন্ট পরীক্ষায় স্মৃতিতীর্থ উপাধি প্রাপ্ত হয়ে ভাটপাড়া সংস্কৃত কলেজে স্মৃতিশাস্ত্রের অন্যতর অধ্যাপক-পদে উন্নীত হন এবং আমৃত্যু এই পদের মর্যাদা রক্ষা করেছেন। ১৩৩০ সনে ২৩শে মাঘ (১৯২৪ খ্রীষ্টাব্দ) এশিয়াটিক সোসাইটির **সহযোগী সদস্য** নির্বাচিত হন।

১৩৩২ সনে (১৯২৬ খ্রীষ্টাব্দ) গভার্ণমেন্ট হইতে **[[:en:Mahamahopadhyaya|মহামহোপাধ্যায়]]** উপাধি দ্বারা ভূষিত হয়েছিলেন। তাঁর সাথে সেই বছর এই উপাধির সহ-প্রাপক ছিলেন ফণীভূষণ তর্কবাগীশ। উপাধি দেওয়ার সময় গবর্নমেন্টের হয়ে **আর্ল অফ লিটন** বলেছেন:"*Your family was famous for its learning and piety and you have followed faithfully in the footsteps of your fathers. A pandit of the old school, you have proved yourself a Sanskrit scholar of unusual profundity and width. You have rendered signal services to Sanskrit learning by editing in the Bibliotheca Indica series, some of the rarest works of Smriti and a work on Astronomy; and no less an authority than the Asiatic Society of Bengal has shown its appreciation of your merit by making you an associate member. You have done much to farther the spread of Sanskrit learning, and I congratulate you on this farther recognition of your high character and profound scholarship.*"

১৩৩৩ সনে (১৯২৭) ``প্রাচীন ভারতে সাক্ষ্যবিধি নামক গবেষণামূলক প্রবন্ধের জন্য কলিকাতা বিশ্ববিদ্যালয় থেকে যোগেন্দ্র স্মৃতি পুরস্কার প্রাপ্ত হন। ১৩৩৪ সনে (১৯২৮) বরোদা গভার্ণমেন্ট তাঁহাকে `গাইকোয়াড় ওরিয়েন্টাল সিরিজে'র অন্যতম সম্পাদক নিযুক্ত করেন। ১৩৩৫ সনে (১৯২৯) থেকে কলিকাতা বিশ্ববিদ্যালয়ের এম.এ. পরীক্ষায় পরীক্ষক নিযুক্ত হন। সংস্কৃত শ্লোক রচনা ইনি সিদ্ধহস্ত ছিলেন এবং ভট্টপল্লীর সংস্কৃত নাটকাভিনয়ের সময়ে ইনি মুখ্য ভূমিকা পালন করতেন। স্বীয় বাস্তুতে পিতামহের নামে ``কৈলাস চতুষ্পাঠী" স্থাপন করে প্রায় শত সংস্কৃত পণ্ডিতদের স্মৃতি, যজুর্বেদ এবং অন্যান্য শাস্ত্রাধ্যয়ন করেছেন।

তাঁর মৃত্যুর পরে তাঁর সম্পাদিত গ্রন্থ রাজধর্মকৌস্তভ প্রকাশিত হয়। সেই গ্রন্থে গাইকোয়াড় ওরিয়েন্টাল সিরিজে'র সাধারণ সম্পাদক বিনয়তোষ ভট্টাচার্য তাঁর কর্মনিষ্ঠার ব্যাপারে লিখছেন:"The news of the demise of Mahāmahopādhyāya Kamala Kr̥sṇa Smr̥titīrtha, to whom the present work was entrusted for editing, will be received with universal regret in scholarly circles. All those who are interested in the Indian Smrti literature are already aware how invaluable his original contributions and numerous editions of old Smrti texts are to the present generation. This veteran scholar undertook to prepare the present edition in August, 1931, and before his death, was able to finish the entire press copy of the work after collating it with eight MSS. By January 25, 1934, the day he died of pleurisy, he had printed 144 pages and revised proofs up to 192 pages. Mr. Bhabatosh Bhattacharyya, M.A., B.L., Kavyatirtha, volunteered his services for continuing the work left unfinished by his late father, and thus saved the authorities from a really difficult situation. Mr. Bhabatosh, the chief assistant of his scholarly father, has discharged his duties very faithfully and conscientiously, as will be evident from the excellent printing of the text after p. 192 and from the learned introduction he has appended to this work, which is now being published as No. LXXII of the Gaekwad's Oriental Series."

## সাহিত্য প্রতিভা
সংস্কৃত শ্লোক রচনাতে তিনি ছিলেন সিদ্ধহস্ত। বহু ক্ষেত্রেই তিনি তাঁর বক্তব্য শ্লোক রচনা করে ব্যক্ত করতেন। স্ব-সম্পাদিত গ্রন্থে আত্মপরিচয়ে তিনি লিখছেন:

नगर्य्याः कलिकाताया उत्तरे योजनत्रये।  मुखरो वेदनिनदैर्वेष्टितः पण्डितैः सदा ॥ १ ॥

विद्या-ब्राह्मण्यनिष्ठाया आकरो वङ्गमण्डले ।  भट्टपल्ल्यग्रहारोऽस्ति भारते विश्रुतिं गतः ॥ २ ॥

तत्रासीत्‌ सिद्धिमापन्नो वसिष्ठगोत्रसम्भवः ।  नारायणाख्यो ब्रह्मर्षिप्रतिमो वेदवित्तमः ॥ ३ ॥

आसन्‌ तदन्वये विद्या-सदाचारविभूषिते ।  बहवो विश्रुता धीरा नानाशास्त्रविचक्षणाः ॥ ४ ॥

नारायणाद्धि नवमः कैलासचन्द्रसंज्ञितः ।  साक्षात्‌ केलासचन्द्रो वा रूपाकारगुणैस्तथा ॥ ५ ॥

आशैशवं सदाचारी ब्रह्मनिष्ठोऽथ शास्त्रविद्‌ ।  बाक्‌सिद्धो बहुकारेषु प्रभाते स्मरणीयकः ॥ ६ ॥

तदङ्गजो नन्दलालो नानाश्रास्त्रविचक्षणः ।  न्यायरत्नेति विख्यातो सारल्यं मूर्त्तिमदिव ॥ ७ ॥

तस्यायं ज्येष्ठतनयः स्मृतितीर्थोपनामकः ।  काव्यस्मृतिमीमांसासु पाठनायां रतः सदा ।  राजदत्तमहामहोपाध्याय-पदभूषितः॥ ८ ॥

श्रीमान्‌ कमलकृष्णोऽहं पुनःसंस्कारकर्म्मणा ।  सम्पादयामीमं ग्रन्थं गुरोश्चरणचिन्तया ॥ ९ ॥

यमशरवसुचन्द्रैः सम्मिते शाकवर्षे  धनुरधियति सूर्य्ये चान्द्रपौषस्य शुक्ले ।  

कृतिरिह विमलैषा भीष्मसूसन्निधाने  चरममगमदात्मा प्रियतां तेन विष्णुः ॥ १० ॥

## পুরস্কার/উপাধি

* **কাব্যতীর্থ**
* **স্মৃতিভূষণ**
* **স্মৃতিতীর্থ**
* **মহামহোপাধ্যায়**
* কলিকাতা বিশ্ববিদ্যালয়ের **যোগেন্দ্র স্মৃতি পুরস্কার**
* এশিয়াটিক সোসাইটির **সহযোগী সদস্য** (Associate Member)

## গ্রন্থ

### সম্পাদিত

* 
* 
* 
* 
* 
* 
* 
* 
* 
* 
* রাজধর্মকৌস্তুভ

### অনুদিত

* অগস্ত্য সংহিতা
* রাজতরঙ্গিণীর শেষার্দ্ধ
* কথা সরিৎ সাগরের বঙ্গানুবাদ

### প্রণীত

*  (Journal of the Department of Letters, Vol. XX, Year 1930. Calcutta University)
* ভট্টপল্লীবাশিষ্ঠবংশপরিচয় 

## মৃত্যু
১৩৪০ সনে ১১ই মাঘ (২৫শে জানুয়ারী ১৯৩৪) ভট্টপল্লীতে স্বীয় বাসভবনে সজ্ঞানে ‍৺গঙ্গালাভ করেন। তাঁর মৃত্যুতে পঞ্চানন তর্করত্ন লিখেছিলেন:কবি, সুবক্তা, সদানন্দ কমলকৃষ্ণ --- যাও! যাও আমার কমল, যাও সোনার কমল --- মন্দাকিনীই তোমার প্রকৃত স্থান, --- এ মর্ত্ত্যভূমি কয়দিনের জন্য তোমার সৌরভসুখ ভোগ করিয়াছে --- সৌভাগ্যক্রমে। এখন তোমার নিত্যস্থানের নিজ আসনে গিয়া আমোদ বিস্তার কর।তাঁর মৃত্যুতে শ্রীরাধারমণ চৌধুরী বি-এ প্রবর্ত্তক পত্রিকায় লিখছেন:

মহামহোপাধ্যায় কমলকৃষ্ণ স্মৃতিতীর্থ

ভট্টপল্লীর অন্যতম গৌরব-রবি, হৃদয় ও পাণ্ডিত্যের শতদল কমল মহামহোপাধ্যায় কমলকৃষ্ণ স্মৃতিতীর্থ মহোদয় ও বাঙ্গালীকে কাঁদাইয়া চিরবিদায় লইয়াছেন। পণ্ডিতবরের পবিত্র স্মৃতি আমাদের সঙ্ঘ-জীবনেও একটী মধুর অমর রেখা অঙ্কিত করিয়া গিয়াছে। ১৩৩৭ সালে সঙ্ঘ-জননী রাধারানী দেবীর দ্বিতীয় সাম্বাৎসরিক তিরোভাবোৎসবে তিনি তাঁহার সরস মধুর হৃদয়খানি লইয়া সঙ্ঘের ডাকে সাড়া দিয়াছিলেন। তদুপলক্ষে যে ২য় বার্ষিক হিন্দু সম্মেলন হয়, তাহার তিনিই ছিলেন যোগ্য সভাপতি। সেই মময়েই তাঁহার আন্তরিকতা, সরলতা, চরিত্রের উদার বিমল মাধুর্য্যে তিনি আমাদিগকে শুধু মুগ্ধ করেন নাই, তাঁহার অকৃত্রিম ন্সেহের নিগড়ে আমাদের চিরতরে বাঁধিয়া গিয়াছেন। এই নিরহঙ্কার সরল ব্রাহ্মণ পণ্ডিত প্রাচীন ব্রাহ্মণ্য-গৌরবের জাগ্রত প্রতিমূর্ত্তি ছিলেন। তাঁহার সেই হাসি-ভরা সদানন্দ মুখচ্ছবি আমরা কোন দিন ভুলিতে পারিব না। 

ভট্টপল্লীর ব্রাহ্মণসমাজ এই অন্যতম গৌরব-মণি হারাইয়া আজ শোক-সন্তপ্ত –– শুধু ভট্টপল্লী নয়, সমগ্র বাঙ্গালী জাতি একজন হদয়বান্‌ সুপণ্ডিত খাঁটি মানুষ হারাইয়া অশ্রুভারাক্রান্ত হইল।

## তথ্যবিবরণী

# 
# 
# তর্করত্ন, পঞ্চানন. (১৩৪০). মহামহোপাধ্যায় কমলকৃষ্ণ স্মৃতিতীর্থ. মাসিক বসুমতি, ১২শ বর্ষ, ২য় খন্ড(৪র্থ সংখ্যা), ৬৮৩-৬৮৪.
#

## তথ্যসূত্র

বিষয়শ্রেণী:১৮৭০-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:ভারতীয় পণ্ডিত
বিষয়শ্রেণী:সংস্কৃত
বিষয়শ্রেণী:স্মৃতিশাস্ত্র
বিষয়শ্রেণী:স্মৃতি
বিষয়শ্রেণী:বঙ্গের পন্ডিত
বিষয়শ্রেণী:ভাটপাড়া
বিষয়শ্রেণী:ভট্টপল্লী
বিষয়শ্রেণী:পন্ডিত
বিষয়শ্রেণী:বঙ্গীয় পন্ডিত
বিষয়শ্রেণী:এশিয়াটিক সোসাইটি